3D Viking Skull Coffee Beer Mug Tankard Personalized Original Skull Mu – Better Coffee
Design :Viking Skull Coffee Beer Mug
Occasion:Home / Bar / Party
Usage:Beer Wine Coffee Drink / Gift Ffor Men Byderhand Pionierstories en Tuinverse is 'n interaktiewe leeservaring by die Pionierskool vir Siggestremdes en Blindiana Barista in Worcester.
My huis het tien vensters twee deure
wat honger hande na die wêreld reik
Die projek, wat toeganklik is vir siende en siggestremde persone, bestaan uit twee subprojekte, naamlik Tuinverse en Pionierstories.
Die Tuinverse is deel van die multisensoriese tuin op die skoolterrein. Ses digters het verse geskryf of gekies wat by die tuin pas. Die digters is William Rowland, Floris Brown, Hans du Plessis, Daniel Hugo, Bernard Odendaal en Franci Greyling (kinderverse). Ervaar hoe digters self hulle gedigte voorlees en geniet verwerkings in die vorm van vertalings, musiekverwerkings en tipografiese animasie.
Pionierstories is geskryf deur leerders, oudleerders en personeel van die Pionierskool. Hierdie bydraes is in die vorm van vertellings, kortverhale en gedigte. Die werk word voorgelees en kan deur siende en siggestremde lesers geniet word. Skrywers sluit in Jacques Coetzee, Hendrik Steyn, Ying-Shan Tseng, Sydney Berrington, Hanli Stehli en Christo de Klerk. Die Pionierstories kan op die skoolterrein van die Pionierskool of oor ‘n koppie koffie in Blindiana Barista ervaar word.
Gebruik jou selfoon en skandeer die QR-kode, geniet die verse en stories en ontdek die wêreld saam met die skrywer.
Byderhand Pionierskool is samewerkingsprojek van Byderhand (NWU) en die Pionierskool vir Siggestremdes in Worcester. Personeel van die Pionierdrukkery help met praktiese aspekte t.o.v. braille en toeganklikheid. Byderhand Pionierstories en Tuinverse word Augustus 2018 bekendgestel.
Ek moet onthou:
elke dag is ‘n ronde blou klippie
wat ‘n klein seuntjie soos ‘n juweel in sy sak vertroetel.
Oor die plek Pionierskool
Die Pionierskool vir Siggestremdes is geleë op die hoek van Adderley- en Kerkstraat, in die hartjie van Worcester. Beide die skool én Blindiana Barista is geleë in Kerkstraat. Kerkstraat is vernoem na die pragtige Moederkerk oorkant Kerkplein.
Dii. C. Rabie en W. Murray was die twee visioenêre leiersfigure wat die aanvoorwerk vir die stigting van die Skool vir Dowes en Blindes gedoen het. Die Sinode van die Kaapse N.G. Kerk het in Oktober 1880 sy steun teenoor die stappe wat deur die Ring van Tulbagh geneem is om voorsiening te maak vir die onderwys van dowes en blindes in die omgewing van Worcester, geboekstaaf.
Destyds het die skool bekend gestaan as "Het Doofstommen en Blinden Instituut".
En so het die eerste skooldag vir die eerste (pas mondige) onderwyser, Jan de la Bat, op 15 Junie 1881 in 'n gehuurde kamer in Hoogstraat 64 begin. Sy "klas" – een dowe leerling, Lenie du Toit. Twee maande later was daar sewe leerders op die rol, van wie één blinde, Daniël Simonis. Eers byna tien jaar later, in 1891, is die tweede blinde, Issy Schoeman, by die Instituut opgeneem.
Geleidelik groei die getalle egter, en teen 1905 het die "Instituut" uit twee skole bestaan, een vir dowe kinders en een vir blinde kinders, elk met sy eie prinsipaal.
Op 1 Mei 1933 het die Skool vir Blindes op Worcester voorsiening begin maak vir die baie dringende behoeftes van die skoolverlaters. Hierdie nasorgafdeling van die skool het oor die jare heen so gegroei dat dit heeltemal van die skool geskei is en 'n afsonderlike inrigting geword het met 'n werkswinkel en residensiële fasiliteite. Daar is en word steeds in die opvoedkundige, maar ook die breë ontwikkelingsbehoeftes van blinde, swaksiende, doofblinde en meervoudiggestremde leerders en naskoolse jongmense voorsien, deur sowel die skool as Kaleidoscope.
Mnr. Besselaar was die eerste hoof van die Skool vir Blindes. Teen 1960 is die leerdergetal reeds 'n volle 230, en bestaan die skool uit twee afdelings – een vir swaksiendes en een vir blindes.
Oor die jare heen het blindes aan 'n verstommende verskeidenheid aktiwiteite kon deelneem: daar was 'n blaasorkes, 'n boereorkes, 'n roeiklub, 'n stoeiklub (die Vasvatklub!), die Aandster-volkspelelaer, 'n roemryke debatsvereniging met 103 lede . . . Leerlinge het selfs aan varswaterhengel deelgeneem!
Die Skool vir Blindes het ook vir hom 'n plekkie in die geskiedenis van fietsry verseker danksy die puik prestasies van 'n swaksiende leerling, Bennie Dekker, in die vroeë sestigerjare. Die bynaam van Huis Rabie, wat in vroeër jare die senior dogters gehuisves het, spreek boekdele. Dáár het mejuffrou A. Rabie die septer geswaai, en die koshuis is genoem:
Die Klooster van Arabië . . .
Musiek en lees speel 'n groot rol in die leefwêreld van baie persone met blindheid. Die stories deur oudleerders weerspieël hierdie liefde.
Die ouditorium is in 1975 in gebruik geneem, en hier word leerders deur spesialiste opgelei in braillemusiek en met groot liefde en geduld geleer om verskeie instrumente te bespeel. Skoolkore het oor die loop van 'n hele paar dekades landwyd opgetree, en CD-opnames hiervan het al versamelaarstatus bereik.
Die Pionierdrukkery is 'n toonaangewende drukkery wat lektuur in braille, grootskrif en oudio verskaf – nie net in Suid-Afrika nie, maar ook in Afrika. Dit sluit die braillering van musiek in. Die enigste braillemusiekbiblioteek in Afrika word in die ouditorium gehuisves, met 150 000 braillemusiekstukke om uit te kies.
Blindiana Barista, die koffiewinkel van Kaleidoscope het in 2017 'n metamorfose ondergaan. In dié gesellige ruimte met sy plankvloere, rottangmeubels en funky beligting kan besoekers koffie geniet wat deur die land se eerste blinde barista, Joseph Mateau, bedien word.
Pionierdrukkery is ’n lektuurproduksie-eenheid wat leer-, lees- en onderrigmateriaal in braille-, klank- en grootskrifformaat aan blinde en siggestremde persone in Suid-Afrika (en aangrensende lande) verskaf. Die Pionierdrukkery is ’n nie-winsgewende organisasie wat hulle eie fondse in. Die drukkery werk in noue samewerking met die Pionierskool en die Innovation for the Blind. (2018)
I was born on December 14th 2001 in Pietermaritzburg. I went to a few schools including Open Air. I came to Pioneer School in 2015 and have been here for 2 years now. I like gaming, technology and anything that burns gasoline and goes on 2 or 4 wheels. Oh, and don’t forget weaponry.
Hanlie Dippenaar-Stehli is ŉ oud-skolier van die Pionierskool in Worcester. Sy was ŉ leerling van die skool van 1988 tot en met 1996.
Sy was ŉ dinamiese leerling op kultuurgebied en het op die leerlingraad van die skool gedien.
In 1997 begin sy haar loopbaanontwikkeling by die Oriënteringsafdeling vir na-skoolse studente van die Pionierskool. Hier leer sy rekenaar- en lewensvaardighede aan en doen sy ook waardevolle werksondervinding op by die Worcester Munisipaliteit, die Worcester Standard asook die Worcester Staatshospitaal. Sy beklee ŉ vaste betrekking by Boland bank wat later oorgekoop word deur Nedbank, waar sy sedert Desember 1999 werksaam is as telefoniste.
Hanlie het in 2010 tweede plek verwerf in ŉ landswye opstelkompetisie wat deur die Suid-Afrikaanse biblioteek vir blindes geloods is. Sy het haar toekenning deur die Minister van Kuns en Kultuur by ŉ spoggeleentheid in 2010 ontvang. Hanlie het sedert 2006 vier Argus Fietswedrenne voltooi. Sy is ook tans besig met haar eerste album wat onder andere eie skeppings insluit asook liedjies van Laurika Rauch en ander kunstenaars wat deur haar gesing sal word.
Ek het my sig in 1984 verloor. My skoolloopbaan by die Pionierskool het op 9 Oktober 1984 begin, toe ek in st. 7 was. Vir ‘n jaar lank het ek braille geleer. Ek het ook deurentyd oriëntasie-en-mobiliteitsopleiding, asook hulp van opvoedkundige sielkundiges en arbeidsterapeute ontvang. Aan die einde van 1989 het ek gematrikuleer. Vanaf Januarie tot Junie 1990 het ek skakelbordopleiding by die Pionierskool ontvang. Aan die einde van Julie 1991 het ek by die skakelbord van die Lugmagbasis Ysterplaat begin werk. Op 1 Oktober 1991 het ek by Absa Sanbel in Bellville – toe was dit nog Trust Bank – op die skakelbord begin werk. Ek werk nog steeds daar. Ek woon binne loopafstand van my kantoor af en my vierde gidshond, Wakele, lei my elke dag met soveel toewyding oor vier besige verkeersligkruisings.
Limari Tempelhoff graduated from the University of North-West with a degree in business, pursuing a career in sales. She soon realised that music is a far greater love and completed her Advanced Certificate in performing arts through Trinity College, London. In 2011 jazz became her favourite genre. She regularly sings chill out for weddings and collaborates with other passionate musicians.
Arné van Mollendorf
Arné von Mollendorf het in 1999 aan Pionierskool gematrikuleer. Hy het ná matriek by die Afdeling vir Loopbaanontwikkeling verskillende kursusse voltooi totdat hy sy droom kon vervul om in 2002 as ‘n klankingenieur in Kaapstad by CAE (College for Audio Engineers) te kwalifiseer. Arné het op skool al begin om as DJ optree by skoolsokkies en huisdanse. Hy is al 22 jaar ‘n DJ in die musiekindustrie en tree op by troues en ander privaatfunksies. Arné bied ‘n hoogs professionele diens as klankingenieur by boomroc se studios wat in die gebou van die Pionierdrukkery geleë is. (2018)
Tammy Watson is in Kaapstad gebore. As gevolg van ROP het sy van geboorte af lae visie gehad, en op die ouderdom van 10 jaar het sy haar sig heeltemal verloor. Sy is 'n oudleerder van Pionierskool en het ná skool aan die Universiteit Stellenbosch eers sportwetenskap studeer en daarna haar M in pastorale berading verwerf. Na afloop van haar studies het sy vir 'n jaar by die Western Cape Association for Person with Disabilities gewerk . In 2014 het sy by Pionierskool as brailleonderwyser aangesluit . Sy woon in Worcester en is versot op Marilyn Monroe, die kleur pienk en koffie. (2018)
My name is Rakhetsi Mpho Maria I stay at Ikageng Location Potchefstroom. I work as a cleaner at Tsebo Cleaning Services in the School of Languages at the NWU. I am also a student at Fet Vuselela College and is currently busy with my N5 certificate in Management Assistant.
Leina ke Rakhetsi Mpho Maria ke dula kwa Ikageng Location Tlokwe. Ke dira jaaka mophepafatsi mo sekolong sa Maleme sa NWU mo Tsebo Cleaning Services gape ke moithuti kwa Fet Vuselela College ke ithutela Serutwa sa Management Assistant mo maemong a N5.
Bennie Dekker het vir twee jaar aan die Pionierskool vir Siggestremdes skoolgegaan en het klavierstemmery as vak geneem. Hy was ook ‘n toegewyde sportman en het op die ouderdom van 19 Suid-Afrika verteenwoordig as deel van die Springbok fietsryspan (1964). In in 1965 het hy as klaviertegnikus gekwalifiseer en het vir 13 jaar in die Otto Bach en Dietman-fabriek gewerk. Hy is tans die enigste invoerder en verskaffer van Dietman klaviere in Suidelike Afrika. Bennie is sedert 1973 die verkose klavierstemmer vir UNISA en het al ’n belangrike rol as klavierstemmer in verskeie internasionale en nasionale kompetisies gespeel. Hy stem ook vir etlike jare die klaviere by die Universiteit van Pretoria, die Tshwane Universiteit van Tegnologie, die Staatsteater en die meeste van die plaaslike teaters in Pretoria. Hy is ’n lid van die SAAPPT (South African Association for Professional Piano Tuners) en van die Internasionale Assosiasie vir Klavierbouers en -tegnici. (2018)
Ivaan Bradley Levendal
Ivaan Bradley Levendal is ‘n oudleerder van Pionierskool vir Siggestremdes. As leerder het hy, ten spyte van sy lae visie, van taxivervoer gebruik gemaak tussen die huis en die skool. Ivaan neem nou nog daagliks die taxi na De Jagers waar hy werk as adminbeampte.
Ivaan voel dis belangrik om te wys dat persone met lae visie gewone lede van die samelewing kan wees. Na baie vertoë aan die munisipaliteit is die ongelyke paadjie wat hy met sy kierie moes navigeer, gelyk en toeganklik gemaak. Deesdae lei sy gidshond, Mr Lewis, hom.
Gedurende sy skooljare was die jaarlikse Pioneer Rally ‘n hoogtepunt. Ivaan is lid van die Worcester-doelbalspan. In die verlede was hy 'n lid van die Boland-doelspan. Hy speel ook blindekrieket en geniet soms ‘n spel braille-skaak. (2018)
Sarel van der Westhuizen is 'n oudleerder van Pionierskool vir Siggestremdes. Tydens sy skooljare by Pionierskool was Sarel bekend vir sy unieke sêgoed. Op Vrydae het hy, as die skoolklok vir die begin van die naweek lui, hardop in die skoolgange geroep dat die hele skool kan hoor: "Dis Vrydag! Nou gaan ons kuier!" Sarel het 'n paar avonture aangepak terwyl hy op skool was, o.a. om een van die grootste bome op die skoolterrein te klim. Nadat hy matriek voltooi het, het hy by Innovation for the Blind se Afdeling vir Loopbaanontwikkeling 'n rekenaarkursus gevolg, en vanaf Januarie 2018 studeer hy drama aan Oakfields College in Edenvale. (2018)
Joseph Matheatau is South Africa’s (and the world’s) first blind coffee barista. Originally from Thaba Nchu, Bloemfontein, Joseph has a passion for overcoming challenges. He had sight in only one eye when he was in school, and his mother motivated him to do everything a fully sighted child could do ‒ this is the reason why he attributes his spirit of resilience to his mother. He completely lost his sight in 2010, while in his early twenties. He moved to Worcester in 2014 where he did an N4 and N5 in Marketing, Entrepreneurship and Service Marketing at the Kaleidoscope Training College. During his first six months in Worcester, Joseph trained as a barrister by Truth Coffee and is now working as the first blind barista in the Blindiana Barista Coffee Shop in Worcester. (2018)
Joseph Matheatau is Suid-Afrika (en die wêreld) se eerste blinde koffiebarista. Hy is oorspronklik van Thaba Nchu, Bloemfontein, en het ’n passie vir uitdagings. Hy het slegs in sy een oog sig gehad toe hy op skool was, en sy ma het hom gemotiveer om alles te doen wat ’n siende persoon kan doen ‒ om hierdie rede skryf hy ook sy gees van deursettingsvermoë aan sy ma toe. Hy het sy sig heeltemal verloor in 2010, toe hy in sy vroeë twintigs was. In 2014 het hy na Worcester getrek waar hy ’n N4 en N5 in Bemarking, Entrepreneurskap en Diensbemarking gedoen het by die Kaleidoscope Training College. Gedurende sy eerste ses maande in Worcester, is hy as barista opgelei deur Truth Coffee. Hy werk nou as die eerste blinde barista in die Blindiana Barista Koffiewinkel in Worcester. (2018)
Nicky Labuschagne is ‘n oudleerder van Pionierskool. As die bestuurder van Association for Sensory Disabled se Sean Kelly dagsentrum sowel as groepshuis, speel sy tans 'n leiersrol in die Worcester-gemeenskap. Ten spyte van die feit dat sy net 3% sig het, staan Nicky aan die hoof van ‘n personeel van 23, en is sy passievol betrokke by alle fasette van die bestuur - van begrotings tot fondsinsameling. Nicky woon binne stapafstand van haar werk in ‘n huis wat haar ingenieursman, Gert, slim en mooi ingerig het en waaroor sy dol is. Sy leef voluit, is lief vir lees en is mal daaroor as hulle oor ‘n naweek na Robertson kan uitry om te gaan wynproe en lekker kos eet. (2018)
Ek is op 22 Julie 1954 in Bethlehem in die Vrystaat gebore, as die jongste van twee blinde seuns. My ouers bring my in 1961 na die Skool vir Blindes in Worcester, waar ek matriek aan die einde van 1973 slaag.
Daarna ontvang ek opleiding as klavierstemmer en skakelbordoperateur. In Januarie 1977 begin werk ek as klavierstemmer by die destydse PMSA (Piano Manufacturers of South Africa) in Wellington.
In Januarie 1979 begin ek met regstudies aan die destydse Universiteit van die Oranje-Vrystaat, waar ek my vrou ontmoet. Ons tree op 12 Desember 1981 in Mariental in die huwelik, en vestig ons in Windhoek, waar ek aanvanklik as telefonis, maar later as klavierstemmer by een van die musiekwinkels gewerk het. In Januarie 1990 aanvaar ek 'n pos as klavierstem-onderwyser by die Pionierskool.
Sedert 1997 beklee ek die pos as rekenaaronderwyser by ALO (Afdeling vir Loopbaanontwikkeling) en is steeds verbonde aan dié opleidingseenheid vir volwasse blindes.
I was born in Johannesburg. I have two younger sisters and one younger brother. I came to Pioneer School in 2011. I love reading books and writing essays and poems, researching, and I love music. My favourite composers are Field, Mozart, Schumann, Schubert, Fauré, and Johann Strauss.
I attended the School for the Blind in Worcester, now known as the Pioneer School for the Visually Impaired, where I matriculated in 1967. I attended the University of Stellenbosch from 1968 to 1972 where I obtained a BA (Law) degree in 1970 and an LL.B degree in 1972. From 1973 to the end of May, 1979 I had a private practice as an advocate at the Cape Town Bar. Since then I have been involved in computer programming, initiated computerised braille production and developed a braille translation table for Afrikaans braille. I have also served as president and vice-president of various national and international committees that focus, among other things, on braille and accessible technology.
Madelene van der Berg
Ek was as Madelene Nel aan die Pionierskool vanaf 1982 tot 1984. In 1984 was ek hoofdogter terwyl Neels Troski die hoofseun was. Na skool het ek my telefonieopleiding voltooi onder mnr. Vorster en dadelik daarna by Boland Bank se hoofkantoor in die Paarl begin werk. In 1988 is ek met my skoolliefde, Johan van der Berg getroud en sedertdien woon ons in Brackenfell. Ek is vir die afgelope 25 jaar werksaam by Stad Kaapstad en is nou vir die afgelope drie jaar ŉ kliëntediensbeampte Ek het altyd daarvan gedroom om bemarking te doen en na ure bedryf ek my eie klein onderneming, Aloebeter. Ek bemark en verkoop aalwynprodukte. Ek skryf ook graag sketse en is ook ŉ regte ou rymelaar. Ek hou van mense en lekker kos en daarom onthaal ons ook graag.
I went to The Pioneer School for the Visually Impaired at the age of 9 all the way from Windhoek, Namibia. There I spent the biggest part of the next 9 years of my life, learning to play and love the piano, devouring books through my finger-tips and experiencing the joys and heartache of being a teenager. After matriculating in 2009, I went to study languages at Stellenbosch University, graduated in 2013, came back to Namibia and did a degree in massage and complementary therapies the following year. I now work for a NGO in Windhoek, where I am a transcriber and Monitoring and Evaluation Assistant. I plan on studying Law next year.
Quinten matrikuleer in 1989 aan die Pionierskool Worcester. Hy skryf in 1990 in vir sy B.Mus graad aan die destydse PU vir CHO. In 1996 begin Quinten om klankbane (ook bekend as "backttracks") te maak vir sangers, skole, kerke, en uiteindelik ook vir professionele kunstenaars. Van 1999-2003 tree Quinten gereeld op saam met kunstenaars soos Louis van Rensburg.
Vandag bedryf Quinten sy eie, goed toegeruste klankateljee waar bekendes soos Fredi Nest, Manie Jackson, Helena Hettema en Danie Botha opnames maak. Quinten het ook al self vier albums die lig laat sien waarvan twee instrumentale musiek bevat. In sy vrye tyd doen Quinten vryskutwerk vir verskeie radiostasies.
Ek is oorspronklik van 'n klein dorpie (Dordrecht) in die Oos-Kaap. Ek was vanaf 1999 by die Pionierskool, en het in 2011 gematrikuleer. Ek het vanaf 2012 aan die Universiteit Stellenbosch gestudeer, en het 'n honneursgraad in Sielkunde en in Politieke Wetenskap verwerf. Ek werk tans deeltyds by die universiteit, maar beplan om in die nabye toekoms my meestersgraad in Kliniese Sielkunde aan te pak.
Ek was ook vir drie jaar die voorsitter van die Dis-Maties-studentevereniging, 'n organisasie wat mik om bewustheid te skep van gestremdhede op kampus.
Ek geniet dit om kitaar te speel saam met my beste vriende om 'n braaivuur, wyn te proe by van Stellenbosch se bekendste en onbekendste kelders, en om op die internet oor die politiek en ander nonsens te debatteer. Ek woon tans in 'n oulike woonstelletjie saam met my gidshond (Teska), 'n swart kat genaamd Riddle, en my kêrel van twee jaar, Mark.
Floris Brown is ’n Afrikaanse digter, musikant, komponis en skaakspeler wat 'n groot rol in die maatskaplik-sosiale opheffing van sy gemeenskap speel. Hy is op 10 September 1948 op Worcester in die Boland gebore as die middelste van vyf kinders.
Floris matrikuleer in 1967 aan Hoërskool Esselenpark op Worcester. Vanaf 1968 tot 1970 studeer hy aan Hewat Onderwyskollege, waar hy ernstig begin om skaak te speel en hy sy Hoër Primêre Onderwyssertifikaat behaal. Hy begin sy loopbaan as onderwyser by laerskool Esselenpark in Worcester en Laerskool Steenvliet te Touwsrivier. In 1977 word hy by Hoërskool Breërivier aangestel as onderwyser in Tegnologie en hier tree hy op 31 Maart 1999 as departementshoof af. Vanaf Januarie 2006 werk hy by die Instituut vir Blindes op Worcester (nou Kaleidoscope SA), waar hy toergids is en opleiding gee in rekenaargeletterdheid asook musiek vir volwasse blindes en diegene met gedeeltelike sig.
Gedurende sy loopbaan as digter publiseer hy 34 digbundels. In 2002 het die Nederlandse tydskrif Lava sy jaarlikse Lava Themaschrijfwedstrijd-prys vir die gedig Geraamtes aan hom toegeken.
In 1997 word ’n televisieprogram oor hom uitgesaai oor die SABC se Kaap om ses en Anthony Wilson saai in dieselfde jaar ’n dokumentêre program oor sy digkuns oor Arts Unlimited op SABC3 uit.
Van die Stigting vir Bemagtiging deur Afrikaans kry hy in 2011 op Stellenbosch ’n eretoekenning. In 2012 vereer die Cordis-Trust hom met Orde van die Kruik en Goue Pen-toekennings vir sy bydrae tot die taal en kultuur van Afrikaans.
Ek is in Desember 1951 in Luderitz, Namibië, gebore. Op ‘n Sondagmiddag in Januarie 1957 lê my pa die vyftig myl van Touwsrivier af om my na die skool vir Blindes in Worcester te neem. Ek matrikuleer aan die einde van 1969. Na voltooiing van my fisioterapie-opleiding in Londen werk ek in verskeie hospitale en bestuur vir ‘n rukkie ‘n privaatpraktyk. Maar die wêreld van idees en woorde – die letterkunde en filosofie – het geblyk my eerste liefde te wees, en in 1983 skryf ek in vir ‘n BA-graad aan die Universiteit van Kaapstad. Ek was slegs vir vier jaar weg van die kampus, toe ek gedurende die neëntigerjare die nasionale braillekonsultant was. Sedert 2000 is ek terug by Ikeys. Aan die einde van September 2017 tree ek af as hoof van die Eenheid vir Gestremde Studente.
Hendrik Steyn begin sy skoolloopbaan in 1990 in Huis Murray.
In 1999 sit hy sy skoolloopbaan by die Langerug kampus voort, waar hy ’n inwoner van Huis Akasia was. Hy matrikuleer in 2003.
In 2004 begin hy met tersiêre opleiding aan die voormalige Vaaldriehoekkampus van die Noordwes Universiteit in Vanderbijlpark, waar hy in 2006 ŉ BA-graad in tale en taalpraktyk behaal. In 2007 verwerf hy ŉ Honneursgraad in taalpraktyk.
Vanaf tot en met 2013 doseer en tolk hy by bogenoemde kampus. In 2014 verskuif hy na die afdeling Studentevoorligting en –Ontwikkeling, waar hy sedertdien as toeganklikheidstegnoloog werksaam is.
Jacques Coetzee is ‘n musikant en ‘n vryskutredakteur. Hy het vanaf 1980 aan die Pionierskool vir Blindes in Worcester skoolgegaan, en het in 1991 daar matrikuleer.
Hy het ‘n B.A. Hons-graad aan die Universiteit van Stellenbosch verwerf, en in 2002 is ‘n M.A.-graad in kreatiewe skryfwerk deur die Universiteit van Kaapstad aan hom toegeken aan die hand van sy manuskrip gedigte, Singing Through.
Sedertdien het hy onder andere gewerk as ‘n straatmusikant in die V&A Waterfront, en was ook ‘n letterkunde-tutor vir eerste- en tweedejaarstudente aan die Universiteite van Stellenbosch en Kaapstad.
Sedert 2007 is hy die sanger en een van die liedjieskrywers in Red Earth and Rust, ‘n Kaapstadse groep wat tot dusver vier CDs vrygestel het.
Sy Engelse vertalings van Eugéne N. Marais se Dwaalstories is in 2007 deur Human & Rousseau uitgegee onder die titel The Rain Bull and Other Tales from the San. In 2008 is sy werk opgeneem in die program van die Spier Internasionale Poësiefees. ‘n Gedeelde bundel liefdesgedigte deur hom en Barbara Fairhead word later vanjaar onder die titel The Love Sheet deur Hands On Books uitgegee.
Jacques woon sedert 2011 in Constantia saam met sy vrou, Barbara.
Gerrit Jordaan is 'n orrelis/komponis wat sedert sy studente jare hom beywer vir die bevordering van Suid-Afrikaanse kuns- en kerkmusiek. Hy het navorsing gedoen, musiek versamel en gepubliseer in die tydperk wat hy as post-doktoralegenoot aan die NWU verbonde was. Hy is ondervoorsitter van die Suider-Afrikaanse Kerkorreliste vereniging en lid van die VONKK-komitee (Voortgesette ontwikkeling van Nuwe Klassieke Kerkmusiek). As konsertorrelis tree hy gereeld plaaslik op en in die buiteland - waar hy dikwels Suid-Afrikaanse werke uitvoer. Hy speel gereeld eerste uitvoerings en sommige werke is aan hom opgedra. As komponis het hy kamermusiek, liedere en kinderoperettes geskryf. Tans woon en werk hy in George waar hy orrelis van die historiese Moedergemeente is.
Alma Oosthuizen het verskeie toekennings as sopraan ontvang insluitende 'n tweede prys vir die UNISA Internasionale Sangkompetisie en wenner in Debuut met Mimi. Sy het aan verskeie universiteite klasgegee. Alma het 'n voorliefde vir die Kunslied en Kabaret. Sy sing gereeld eerste uitvoerings van nuwe kunsliedere. Sy woon tans in Geoge waar sy sang onderrig.
Pieter is in Oudtshoorn gebore. Later het sy gesin na Worcester verhuis. Hier het hy tussen blinde leerders grootgeword, en leef tans sy passie en liefde vir hulle uit as Afrikaansonderwyser by Pionierskool. Hy is sedert 2017 by hierdie skool en beskou dit as 'n ware seëning.
Hy het sy Honneursgraad in Teaterwetenskap, sowel as sy BA-graad in die Geesteswetenskappe aan die Universiteit van Stellenbosch verwerf. Hy het ook sy PGCE-onderwyskwalifikasie by UNISA verwerf. Na die voltooiing van sy studies het hy vyf jaar lank Engels gegee in Taiwan en Japan.
Derek grew up in Worcester and attended school at Rondebosch Boys’ High in Cape Town, matriculating in 1991. He studied Drama at UCT Drama School.
In 1996, he went on a two year working holiday to the UK. The second year he lived on an island off the West Coast of Scotland, renovating an old farm building.
In 1999, Derek returned to Worcester to open up a cinema with his twin brother. Stargazer Cinema lasted for seven years, turning into a multi-purpose entertainment venue that Time Out magazine called the Cape’s “quirkiest cinema”.
He has been teaching English and Drama at Pioneer School since 2008, fulfilling his passion for theatre by staging annual productions. He won the Best Director Award at the Montagu Festival in 2015.
Ek is ‘n inwoner van Vergeet-My-Nie Dameskoshuis en ‘n amper derde jaar student in BA Kommunikasie aan die Universiteit van Potchefstroom. Ek is ‘n aanhanger van die kunste en neem gereeld aan kunste aktiwiteite vir my koshuis deel soos toneel en debat. Ek is mal oor skryf, kos en ek kan elke dag net lê en boeke lees.
Ek is ’n finalejaarstudent in BA Kommunikasie aan die NWU Potchefstroomkampus. Ek beoog om my Honneursgraad in Joernalistiek in 2018 te voltooi. My tuisdorp is Hartenbos, en ek het ’n groot liefde vir die see en die natuur. Ek was van kleins af baie geïnteresseerd in tale, lees en skryf en het ook ’n besondere passie vir die kunste. Tydens al drie my universiteitsjare het ek Skryfkuns as keusevak gehad. Ek was vir twee jaar ’n nuusleser en joernalis by PUKfm, en sing al vir twee jaar in die NWU PUK-Koor.
Gustaf Tempelhoff is n vryskut multimedia ontwerper wat in 2014 sy graad in BA Grafiese Ontwerp aan die Noord-Wes Universiteit in Potchefstroom voltooi het. Gedurende hierdie tyd het Potchefstroom met sy oudorpse sjarme hom geinspireer om aan sy ontwerpe n ander element, naamlik klank te gee. Sedertdien hou hy daarvan om met hierdie twee skeppende velde van musiek en ontwerp te eksperimenteer en dit dan te kombineer om die uiteindelike produk soveel meer trefkrag te gee.
Ek is in 1974 in Durban gebore, maar ons het later weggetrek uit die provinsie van ‘n duisend heuwels en ek het ‘n Kapenaar geword. Vir ‘n jaar ná my studies aan Stellenbosch Universiteit is ek oorsee met ‘n ‘working holiday visa’. Na my terugkeer het ek voltyds gewerk, my twee wonderlike kinders help grootmaak en deeltyds gestudeer. Ek het my doktorsgraad verwerf in opvoedkunde, met die fokus op inklusiewe onderwys, en my meestersgraad ondersoek die verhouding tussen tegnologie en gestremdheid. Ek is vanaf 2015 ‘n onderwyser by Pionierskool vir Siggestremdes in Worcester, en ek het nog nooit soveel werksgeluk beleef nie.
Celina Cachucho is passionate about language and the fascinating world of literature. She has recently completed her MA in Language Practice at North-West University and works as a freelance translator.
Phil van Schalkwyk, PhD (2004, Noordwes-Universiteit, Suid-Afrika), is medeprofessor in die Skool vir Tale, Potchefstroom (NWU), waar hy Afrikaanse en Nederlandse letterkunde doseer. Sy vorige ervaring sluit in byna vyf jaar van onderrig aan die Adam Mickiewicz Universiteit, Poznań, Pole (2001-2006). As gasdosent is hy betrokke by die Universiteit Antwerpen, België (2009; 2011; 2013; 2016). Hy is veral aktief in die veld van vergelykende letterkunde en sy navorsing fokus op relationaliteit en retoriese konstruksies in Afrikaanse, Suid-Afrikaanse en Nederlandse prosa en poësie. Hy het verskeie referate gelewer by kongresse in Suid-Afrika, Nederland, België, Pole en die VSA. Geakkrediteerde artikels van hom het verskyn in Dutch Crossing, Critical Arts, Stilet, Literator, Tydskrif vir Nederlands en Afrikaans en Suid-Afrikaanse Tydskrif vir Taalkunde, en hy het hoofstukke bygedra tot boeke soos Crossing Borders, Dissolving Boundaries (2013), Beyond the Threshold: Explorations of Liminality in Literature (2007) en Shifting the Compass: Pluricontinental Connections in Dutch Colonial and Postcolonial Literature (2013). Hy is voorsitter van die ALV (2016-) en mede-hoofredakteur van Literator. In 2014 het hy as navorser 'n NNS-gradering verwerf.
Andries Heydenrych verwerf sy MA in Kommunikasiestudies met fokus op audiovisuele kommunikasie in 2016. Hy werk sedert 2014 as deel van die tegniese span by NWU Potch Kunste en was ook by betrokke by ŉ paar filmprojekte. Andries is al vir 9 jaar ŉ inwoner van Potchefstroom en betrokke by die Noordwes-Universiteit, waar hy verlief geraak het op die dorp en sy mense. Hy hoop om in 2019 met sy PhD in Kommunikasiestudies te begin en sodoende ŉ positiewe impak op die samelewing te maak. (2018)
Philip Crouse het in Beaufort-Wes grootgeword. Hy wou as tjokkertjie graag senior tegnikus by BMW word. Sy sig het egter mettertyd verswak, en ten spyte van mediese behandeling het hy volkome blind geword. Nadat hy mobiliteitsopleiding, braille sowel as rekenaaropleiding by League of Friends of the Blind (Lofob) en Cape Town Society for the Blind ondergaan het, het hy vyf jaar lank rekenaargeletterdheid by Athlone School for the Blind onderrig.
In 2015 het hy na Worcester verhuis, en beklee sedertdien die pos as koördineerder by die Tegnologiese Sentrum, verbonde aan Innovation for the Blind. Dit is Philip se visie om skoliere en volwassenes met geen of lae visie toe te rus met die nodige vaardighede vir die moderne werksomgewing. (2018)
Dr William Rowland has extensive knowledge of and experience in the field of disability and is esteemed for his leadership in many areas. He attended the School for the Blind, Worcester, and went on to obtain degrees from the University of South Africa and a doctorate from the University of Cape Town.
He was the long-time National Executive Director of the SA National Council for the Blind, chairperson of Disabled People South Africa, President of the World Blind Union, and chairperson of the International Disability Alliance. He was also on the Board of the South African Broadcasting Corporation and the Council of the University of South Africa. Dr Rowland is currently a Council member of the University of Johannesburg and is on the boards of several public and private institutions. He chairs the Supervisory Assembly of the Christian Blind Mission based in Germany and co-chairs the US-based Disability Rights Fund.
He is the author of academic, cultural, and literary works. The poem presented here is taken from his collection of verse Die Huis Waar Ek Woon (The House Where I Live), Tafelberg, 1974.
Dr William Rowland is bekend vir sy uitgebreide kennis en sy ondervinding op die gebied van gestremdheid asook sy uitmuntende leierskap op verskeie gebiede. Hy het die Skool vir Blindes te Worcester bygewoon en het grade aan UNISA verwerf sowel as ‘n doktoraat aan die Universiteit van Kaapstad.
Hy was vir ‘n geruime tyd die Nasionale Uitvoerende Direkteur van die Suid-Afrikaanse Nasionale Raad vir Blindes, asook voorsitter van Disabled People South Africa, President van die World Blind Union en voorsitter van die International Disability Alliance. Hy het op die rade van die SAUK en UNISA gedien. Tans is hy raadslid van die Universiteit van Johannesburg en ook verskeie openbare en private instansies. Hy is voorsitter van die “Supervisory Assembly” van die Christian Blind Mission met sy hoofkwartier in Duitsland en mede-voorsitter van die VSA-gesetelde Disability Rights Fund.
Hy het akademiese, kulturele en literêre werke die lig laat sien en die gedig wat hier voorgedra word, verskyn in sy digbundel Die Huis Waar Ek Woon, Tafelberg, 1974.
Shani Little het in 1987 as graad 1-leerder by die Pionierskool ingeskryf. In haar matriekjaar in 1998 was sy hoofmeisie van die skool. Na skool het sy kursusse in massering, aromaterapie en refleksiologie by die Iza Carstens Academy of Health and Skin Care, Stellenbosch, voltooi. Vanaf 2001 tot 2016 het sy deeltyds by ’n vaardigheidskliniek as masseerterapeut gewerk. Sy werk ook sedert 2004 voltyds as Braille-proefleser by die Pionierdrukkery in Worcester. Tans is sy besig met ’n deeltydse graadstudie in sielkundige berading aan Unisa. Shani is getroud en het ’n 11-jarige dogter. Vir ontspanning neem die gesin op Saterdae aan “Park runs” deel en gaan graag saam op uitstappies. Shani het in die verlede dans- en perdrylesse geneem, iets wat sy weer in die toekoms wil hervat. Sy en haar gesin sal graag wil reis (veral in Europa). Nadat sy haar graad voltooi het, wil sy familie- en huweliksberading doen.
Ek is ŉ finale jaar BA kommunikasie student by NWU Potchefstroom kampus en ŉ trotse inwoner van Vergeet-My-Nie dameskoshuis. Ek het ŉ passie vir kuns, spesifiek uitvoerende kunste. Ek was al ŉ beoordelaar op die jeugpaneel by beide Aardklop asook die Nasionale toneelspel kompetisie vir hoërskool leerders wat elke jaar in die Artscape teater, in Kaapstad, aangebied word. Ek is mal oor sport, die natuur, flieks, Afrikaans en is ŉ trotse Kapenaar. Ek glo dat kuns, wat ook al die vorm daarvan is, by die jeug gekweek moet word en geleenthede vir hulle geskep moet word.